Abhainn Amain, Lodainn an Iar

Saoil a bheil sibh a' lorg Uisge Amain ann an Siorrachd Pheairt?

'S e abhainn ann Lodainn an Iar a tha ann an Abhainn Amain no dìreach Aman (Beurla: River Almond). Tha i a' sruthadh gu Linne Foirthe. Tha an t-ainm dìreach a' ciallachadh 'abhainn' ann an seann-bhriothannais, ach chan eil an aon fhreumh ann ri 'abhainn' ann an Gàidhlig.

Slighe
Tha an abhainn a' tòiseachadh gu tuath air Shotts anns na Cant Hills agus a' sruthadh seachad air an Allt Bhàn, tro Bhaile Dhunlèibhe agus Pàirc-dhùthcha Dhail Amain ⁊ Choille Chaladair (Almonddell and Calderwood Country Park). Thèid Canàl an Aonaidh thairis oirre aig Amar-uisge Amain no Lin's Mill Aqueduct eadar Coille Chaladair is an Drochaid Nuadh. Bhon sin tha an abhainn a' dol air adhart gu Kirkliston, agus a' ceangal ri Linne Foirthe ann an Cair Amain (Dùn Èideann an Iar).

Bha i na prìomh-phàirt dhen chrìch eadar na seann shiorrachdan Lodainn an Iar agus Meadhan Lodainn.

Àrainneachd
Bha mòran mhèinnearachd a' tachairt ann an Lodainn an Iar agus air sgàth sin bha Aman ainmeil airson truaillidh. A-nise a tha a' mhèinnearachd air stadadh, tha an abhainn a' fàs nas glaine agus faodaidh bric is bradain iasgach le cead.

Leas-aibhnichean
Tha an srath-aibhne a' gabhail a-steach pàirt mhòr de Lodainn an Iar agus taobh siar Dhùn Èideann. Tha e a' crìochnachadh còmhla ri Abhann air aon taobh agus Uisge Lìte air an taobh eile.

 Allt Gogar a tha a' sruthadh gu Amain ann an Camach
 Allt Nuadh-Treibh (Niddry Burn) a thèid dhan abhainn ann an Kirkliston
 Allt Broc (Brox Burn) a thèid dhan abhainn san Drochaid Nuaidh
 Bog Burn air a bheil Loch-tasgaidh Cobbinshaw a thèid dhan abhainn ann am Baile Dhunlèibhe
 Harwood Water 's e a sruthadh dhan abhainn ann am Baile Dhunlèibhe cuideachd
 Uisge Brìch (Breich Water) 
 Bickerton Burn
 How Burn

 Iomraidhean 

Roinn-seòrsa:Aibhnichean na h-Alba
Roinn-seòrsa:Siorrachd Lodainn an Iar
Roinn-seòrsa:Siorrachd Mheadhan Lodainn
Roinn-seòrsa:Comhairle Lodainn an Iar
Roinn-seòrsa:Comhairle Bhaile Dhùn Èideann